खौरांगिरिनि सिगाङाव बारग एन डि एफ बि क-अर्डिनेसन कमिटिनि सोद्रोमाफोरा बुंङोदि बि पि एफ दोलोजों गोरोबना बि टि सि ओनसोलाव गोजोन खौसेथि आरो जौगासारनाय गुबुन गुबुन हारि माहारिनि गेजेराव जौगालु बिथांखिफोरखौ खौसेयै मावफुंनो नाजागोन होन्ना बुङो। खौरांगिरि मेलआव एन डि एफग बिनि बारग दैदेनगिरि बि सुग्रेबआबो  बुंबावयोदि बि टि सि ओनसोलाव  बिसाइख’थिखौ लानानै गावजों गाव मुं सुलायना दुंहाव थासारि महर सोमजिहोनो नांआ होन्नानै बुङो। खौरांगिरिनि  सिगाङाव 13 नं चिरां बि टि सि बियाबनि बि पि एफ दोलोनि बिजाथि बारग एन डि एफ बि सावरायग्रा हान्जानि आफादगिरि सायखं बसुमतारी (बि सावरायग्रा) या बुंङोदि बि टि सि बिसाइख’थियाव बि पि एफ दोलोआ 23 निफ्राय 25 मासि मोन्नानै रोखा सरकार दाफुंनो हागोन होन्नानै बुंङो।     बिसाइख’थियाव देरखांब्ला 13 चिरां बियाबआव सोलोंथाइ आबाद बिथिङाव जौगाखां खामानि मावगोन होन्नानै बुङो। आरो बि टि आर सुक्टिनि दफा फोरखौ आखरे आखरे मावफुंनायाव मदद खालामगोन होन्ना फोरमायो।